
REFERAT DE APROBARE A PROIECTULUI DE HOTĂRÂRE
PRIVIND APROBAREA „REGULAMENTULUI PRIVIND REALIZAREA LOCUINŢELOR CUPLATE” ŞI A „REGULAMENTULUI PRIVIND REALIZAREA LOCUINŢELOR ÎNŞIRUITE” CONFORM H.C.L. NR. 204/2003

1. DESCRIEREA SITUAŢIEI ACTUALE

Prin Hotărârea Consiliului Local al Municipiului Timişoara nr. 204/30.09.2003 s-a aprobat Planul Urbanistic Zonal „Completare zonă de locuinţe Ovidiu Balea”.
Ulterior, prin Hotărârile Consiliului Local al Municipiului Timişoara nr. 9/30.01.2018 şi nr. 20/29.01.2019 s-au validat listele terenurilor disponibile şi libere de sarcini care pot fi atribuite în folosinţă potrivit Legii nr. 15/2003, terenurile disponibile fiind cuprinse în teritoriul reglementat prin Planul Urbanistic Zonal „Completare zonă de locuinţe Ovidiu Balea”.

2. SCHIMBĂRI PRECONIZATE ŞI REZULTATE AŞTEPTATE

În urma atribuirii în folosinţă a parcelelor potrivit Legii nr. 15/2003 privind sprijinul acordat tinerilor între 18 şi 35 ani pentru construirea unei locuinţe proprietate personală, a rezultat necesitatea realizării unui cartier de locuinţe unitar din punct de vedere al conformării arhitectural-volumetrice.
Astfel, „Regulamentul privind realizarea locuinţelor cuplate” şi „Regulamentul privind realizarea locuinţelor înşiruite” vin în completarea şi în întărirea prevederilor privind autorizarea executării lucrărilor de construcţii cuprinse în Planul Urbanistic Zonal „Completare zonă de locuinţe” aprobat prin Hotărârea Consiliului Local nr. 204/2003,

3. ALTE INFORMAŢII

Autorizarea executării lucrărilor de construcţii pentru locuinţele proprietate personală se va realiza în conformitate cu  Planul Urbanistic Zonal „Completare zonă de locuinţe Ovidiu Balea” aprobat prin H.C.L. nr. 204/2003 şi în conformitate cu „Regulamentul privind realizarea locuinţelor cuplate”, respectiv cu „Regulamentul privind realizarea locuinţelor înşiruite”, în funcţie de amplasament.

4. CONCLUZII

	Urmare a celor prezentate mai sus, considerăm oportună promovarea proiectului de hotărâre privind aprobarea „Regulamentului privind realizarea locuinţelor cuplate” şi a „Regulamentului privind realizarea locuinţelor înşiruite” conform H.C.L. nr. 204/2003.


	Primar,
Dominic FRITZ
	Arhitect-şef,
Gabriel ALMĂJAN

